PATVIRTINTA

Trakų globos ir socialinių paslaugų centro direktoriaus

2017 m. rugpjūčio 21 d. įsakymu Nr. TV1-372

**TRAKŲ GLOBOS IR SOCIALINIŲ PASLAUGŲ CENTRO**

**PAGALBOS NAMUOSE TARNYBOS NUOSTATAI**

**I. BENDROSIOS NUOSTATOS**

1.1. Pagalbos namuose tarnyba (toliau Tarnyba) yra biudžetinės įstaigos Trakų globos ir socialinių paslaugų centro padalinys, organizuojantis ir teikiantis socialinės priežiūros (pagalbos į namus) paslaugas Trakų rajono savivaldybėje gyvenantiems seniems ir neįgaliems gyventojams.

1.2. Pagalbos namuose tarnybos nuostatai (toliau – Nuostatai) parengti vadovaujantis  Lietuvos Respublikos socialinių paslaugų įstatymu, Socialinių paslaugų katalogu, LR Socialinės apsaugos ir darbo ministrės 2006 m. balandžio 5 d. įsakymu Nr. A1-94 „Dėl asmens socialinių paslaugų poreikio nustatymo ir skyrimo tvarkos aprašo ir senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“, Lietuvos Respublikos Vyriausybės 2006 m. birželio 14 d. nutarimu Nr. 583 „Dėl mokėjimo už socialines paslaugas tvarkos aprašo patvirtinimo“, Trakų rajono savivaldybės tarybos 2013 m. gegužės 2 d. sprendimu Nr. S1-125 „Dėl Trakų rajono savivaldybės tarybos 2006 m. rugpjūčio 24 d. sprendimo Nr.S1-321 „Dėl socialinių paslaugų organizavimo ir teikimo Trakų rajono savivaldybėje tvarkos aprašo patvirtinimo“ pakeitimo“, Trakų globos ir socialinių paslaugų centro direktoriaus 2017 m. vasario 6 d. įsakymu Nr. TV1-41 „Dėl Pagalbos į namus paslaugų teikimo tvarkos aprašo patvirtinimo“. 1.3. Pagalba į namus  – tai vienišo, neįgalaus, nusenusio asmens namuose teikiamos socialinės paslaugos, padedančios asmeniui (šeimai) tvarkytis buityje bei dalyvauti visuomenės gyvenime.  
1.4. Pagalbos į namus paslaugos yra šios: informavimas, konsultavimas, tarpininkavimas ir atstovavimas, maitinimo organizavimas (maisto produktų nupirkimas ir pristatymas, pagalba ruošiant maistą), pagalba buityje ir namų ruošoje ( skalbimas, namų tvarkymas, asmens higiena, vandens ir malkų atnešimas, krosnies kūrenimas ir kt.), lydėjimas į įvairias įstaigas, kitos paslaugos, reikalingos asmeniui sudarant galimybes jam gyventi namuose. 1.5. Socialinių paslaugų teikimo namuose tarnybos nuostatus ir jų pakeitimus tvirtina centro direktorius.

**II. TARNYBOS TIKSLAS IR UŽDAVINIAI**

2.1. Tarnybos veiklos tikslas – teikti socialinės priežiūros (pagalbos namuose) paslaugas padedant spręsti iškilusias socialines problemas bei sudarant jiems sąlygas gyventi savo namuose siekiant išvengti stacionarių paslaugų.  
2.2. Pagrindiniai Tarnybos veiklos uždaviniai:  
2.2.1.  skatinti paslaugų gavėjo aktyvumą;  
2.2.2. ugdyti ir stiprinti gebėjimus ir galimybes savarankiškai spręsti iškilusias socialines problemas;  
2.2.3.  padėti palaikyti ryšius su bendruomene įveikiant socialinę atskirtį;  
2.2.4.  aprūpinti žmones su negalia techninės pagalbos priemonėmis;  
2.2.5.  teikti kokybiškas pagalbos namuose paslaugas.

**III. TARNYBOS DARBUOTOJAI**

3.1.  Pagalbos namuose tarnyba yra Trakų globos ir socialinių paslaugų centro padalinys. 3.2.  Tarnybos darbą organizuoja vyriausias socialinis darbuotojas (Tarnybos vadovas ).

3.3. Tarnybos darbuotojai:

3.3.1. vyresnysis socialinis darbuotojas;

3.3.2. asmenų aprūpinimo techninėmis pagalbos priemonėmis specialistas;

3.3.4. socialinio darbuotojo padėjėjas bendrosioms socialinėms paslaugoms;

3.3.5. socialinio darbuotojo padėjėjas transporto paslaugoms.

3.3.6.  socialinio darbuotojo padėjėjai;  
3.3.7.  savanoriai;

3. Tarnybos darbą  koordinuoja ir kontroliuoja Trakų globos ir socialinių paslaugų centro direktorius.

**IV. PAGALBOS NAMUOSE TARNYBOS DARBUOTOJŲ TEISĖS IR PAREIGOS**

4.1. Tarnybos vadovas turi teisę gauti  jam reikalingą informaciją  iš įvairių savivaldybės įstaigų, jei tai reikalinga dėl socialinių paslaugų teikimo;

4.1.1. Tarnybos vadovas atsakingas už darbuotojų supažindinimą su Centro direktoriaus patvirtintais pareigybės aprašymais, informacijos naujai priimtam dirbti darbuotojui suteikimą bei jo mokymo organizavimą;  
4.2.  Tarnybos darbuotojai, teikiantys socialines paslaugas namuose, privalo:

4.2.1. turėti pagrindinio mokslo baigimo pažymėjimą  ir būti išklausęs 40 val. įžanginius mokymus;  
4.2.2. reguliariai pasitikrinti sveikatą  ir gauti pažymą, kad jų sveikata tinkama darbui su klientais;  
4.2.3. žinoti ir laikytis darbų saugos, darbo tvarkos ir asmens higienos taisyklių;  
4.2.4. saugiai dirbti, saugoti savo ir nekenkti paslaugų gavėjų sveikatai;  
4.2.5. kokybiškai ir laiku teikti paslaugų gavėjui numatytas sutartyje paslaugas;  
4.2.6. informuoti Tarnybos vadovą ar Centro direktorių apie paslaugų gavėjo gydymą stacionare, išvykimą ilgiau nei savaitei, gyvenamosios vietos pakeitimą, sveikatos būklės pasikeitimą, mirtį.  
4.3. Tarnybos darbuotojai, teikiantys socialines paslaugas namuose, neturi teisės tretiesiems asmenims atskleisti konfidencialios informacijos apie paslaugų gavėjus be jų  sutikimo.

4.4. Tarnybos darbuotojai turi teisę:

4.4.1. į atostogas, darbo užmokestį ir kitas teisės aktais nustatytas garantijas;

4.4.2. reikalauti tinkamų darbo sąlygų, drabužių, įrangos bei priemonių;

4.4.3. kelti savo kvalifikaciją bei tobulinti darbo įgūdžius;

4.4.4. būti reguliariai informuojamas apie teisės aktus, susijusius su bendrųjų socialinių paslaugų teikimu, ar jų pakeitimus;

4.4.5. teikti pasiūlymus dėl bendrųjų socialinių paslaugų teikimo ar kitos socialinės veiklos tobulinimo;

4.4.6. neatlikti darbų, kurie prieštarauja darbų saugos, priešgaisrinės saugos,

4.7.  Tarnybos darbuotojai už savo pareigų nevykdymą atsako Lietuvos Respublikos  įstatymų nustatyta tvarka.  
4.8. Tarnybos darbuotojai, teikdami socialines paslaugas, turi laikytis Lietuvos socialinių darbuotojų etikos kodekso.

**V. PAGALBOS NAMUOSE TARNYBOS PASLAUGŲ GAVĖJAI**

5.1. Pagalbos namuose tarnybos paslaugų gavėjais gali būti asmenys, deklaravę gyvenamąją vietą Trakų rajono savivaldybėje,  kuriems yra nustatytas socialinių paslaugų poreikis:  
5.1.1. senyvo amžiaus asmenys ir jų šeimos;  
5.1.2. suaugę asmenys su negalia ir jų šeimos;  
5.1.3. vaikai  su negalia ir jų šeimos;  
5.1.4. kiti (laikinai dėl ligos ar kitų priežasčių savarankiškumo netekę) asmenys.

**VI. TARNYBOS PASLAUGŲ GAVĖJŲ TEISĖS IR PAREIGOS**

6.1.  Socialinių paslaugų gavėjai  turi teisę:  
6.1.1.  į informacijos ir duomenų apie juos ir jų šeimas konfidencialumą;  
6.1.2. gauti teisingą, išsamią, tikslią ir aiškią informaciją apie socialines paslaugas, jų teikimo dažnumą, mokėjimo už jas tvarką;  
6.1.3.  gauti kokybiškas socialines paslaugas;  
6.1.4. reikalauti, kad būtų pakeistas socialinių paslaugų teikėjas (socialinio darbuotojo padėjėjas), jeigu jis netinkamai teikia socialines paslaugas;  
6.1.5.  nutraukti socialinių paslaugų teikimo sutartį savo noru.  
6.2.  Socialinių paslaugų gavėjai privalo:  
6.2.1.  pateikti būtinus dokumentus bei kitą informaciją, reikalingą socialinių paslaugų teikimo tęstinumui užtikrinti, ir atsako už jos teisingumą;  
6.2.2. bendradarbiauti su socialinių paslaugų teikėju, kai yra teikiamos  paslaugos ar pagalba sprendžiant jiems susidariusias problemas;  
6.2.3. informuoti Tarnybos vadovą apie  laiku  į darbą neatvykusį darbuotoją;  
6.2.4.  laiku apmokėti už suteiktas socialines paslaugas, kaip tai numatyta socialinių paslaugų teikimo sutartyje.

**VII. PASLAUGŲ TEIKIMO ORGANIZAVIMAS**

7.1. Asmuo, pageidaujantis gauti pagalbos į namus paslaugas, kreipiasi į seniūnijos, pagal savo gyvenamąją vietą, socialinį darbuotoją ir pateikia šiuos dokumentus:  
7.1.1. prašymą – paraišką socialinėms paslaugoms gauti;  
7.1.2. asmens  tapatybę patvirtinantį dokumentą: pasą, asmens tapatybės kortelę;

7.1.3. asmens socialinį statusą patvirtinančio dokumento ( pensininko, invalido ar neįgaliojo pažymėjimo) kopiją;

7.1.4. medicininį išrašą f 027/a, kad asmeniui reikalinga kito žmogaus pagalba.  
7.2. Asmens (šeimos) socialinių paslaugų poreikį specialiosioms socialinės priežiūros paslaugoms į namus  nustato Socialinės paramos skyriaus specialistai seniūnijose arba Centro Pagalbos namuose tarnybos vadovas.  
7.3. Asmens (šeimos) paslaugų poreikis nustatomas individualiai pagal asmens nesavarankiškumą bei galimybes savarankiškumą ugdyti ar kompensuoti asmens interesus ir poreikius atitinkančiomis socialinėmis paslaugomis.  
7.4.  Asmens (šeimos) socialinių paslaugų poreikį  socialinių paslaugų teikimo laikotarpiu, pasikeitus asmens sveikatos būklei ar kitoms aplinkybėms, ir ne rečiau kaip kartą per kalendorinius metus peržiūri Tarnybos vadovas.  
7.5. Sprendimą dėl socialinės  priežiūros (pagalbos į namus) paslaugų skyrimo asmeniui (šeimai) priima savivaldybės administracijos Socialinės paramos skyrius.  
7.6.  Įstaigos vadovas, gavęs Socialinės paramos skyriaus sprendimą dėl socialinės priežiūros (pagalbos į namus) paslaugų skyrimo asmeniui (šeimai), paveda Tarnybos vadovui sudaryti su asmeniu (šeima)  socialinių paslaugų  teikimo sutartį.

7.6.1. Socialinių paslaugų  teikimo sutartyje nurodomos asmeniui teikiamos socialinės paslaugos, jų teikimo trukmė – iki 10 valandų per savaitę, mokėjimo už socialines paslaugas dydis.  
7.7. Mokestį už gautas paslaugas į namus gavėjai perveda į Centro sąskaitą, pagal Tarnybos darbuotojų pateiktą mokėjimo už paslaugas sąskaitą, Lietuvos pašto skyriuose arba internetu.  
7.8.  Pagalbos į namus paslaugų teikimas nutraukiamas įstaigos vadovo įsakymu, kai:  
7.8.1. paslaugų gavėjas pateikia prašymą nutraukti paslaugas;  
7.8.2. paslaugų gavėjas miršta;  
7.8.3. pasikeičia sąlygos, dėl kurių pagalbos į namus paslaugos buvo reikalingos;  
7.8.4. paslaugos gavėjas nesudaro sąlygų teikti pagalbos į namus paslaugas (nesudarytos sąlygos darbuotojui saugiai dirbti, neįsileidžia darbuotojo, nepriima teikiamos pagalbos ir pan.);  
7.8.5. paslaugų gavėjas nemoka už socialinės priežiūros ( pagalbos į namus) paslaugas, kaip tai yra numatyta sutartyje;  
7.8.6.  paslaugų gavėjas  išvyksta į gydymo įstaigas, pas giminaičius ilgesniam nei 10 dienų laikotarpiui.  
7.9.  Kai pagalbos namuose paslaugų dėl objektyvių priežasčių teikti negalima, socialinę priežiūrą asmeniui (šeimai) veiksmingiau keisti į piniginę išmoką – pagalbos pinigus. Socialinės priežiūros (pagalbos į namus) paslaugos gali būti keičiamos į pagalbos pinigus  tik asmens sutikimu.

**VII. BAIGIAMOSIOS NUOSTATOS**

8.1. Tarnyba, organizuodama socialinių paslaugų teikimą, bendradarbiauja su savivaldybės įmonėmis, įstaigomis ir organizacijomis, seniūnijomis, nevyriausybinėmis organizacijomis, savanoriais.  
8.2.  Dėl netinkamai teikiamų paslaugų į namus  Tarnyba gali būti skundžiama Trakų globos ir socialinių paslaugų centro direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_